Kristjan Järvi: olen koroona-aastal olnud palju innovatiivsem ja loomingulisem
#000003
Dirigent ja helilooja Kristjan Järvi kinnitas, et kuigi 2020. aasta on olnud keeruline, on see sundinud inimesi väljuma oma mugavustsoonist ja otsima uusi lahendusi.
#000004
Kristjan, muusikute jaoks on 2020. aasta olnud äärmiselt keeruline. Sina oled öelnud, et see aasta on andnud ka väga palju võimalusi. Kas sa lubad, et me alustame intervjuud väikese meenutusega? Ma uurisin veidi sinu tausta ja avastasin, et kui 2016. aastal käis ERSO esmakordselt Hiina turneel ja andis seal sinu juhtimisel viis kontserdi, siis kus oli teie neljas kontsert? Kas sa mäletad?
#000005
Kas see Wuhani linn, kust koroona aasta aega tagasi ka alguse sai, on sulle kuidagi meelde jäänud?
#000006
See on üks kummaline koht, aga mitte halvas mõttes. Mina ja Hanna-Liis (elukaaslane Hanna-Liis Nahkuri, toim.) kohtusime seal linnas esmakordselt.
#000007
Kui me Pekingis kontserdi ära mängisime, siis oli selline sudu, mis ei lasknud meil Wuhanisse lennata, seetõttu pidime hoopis rongidega sõitma. Teed pandi ka kinni ja veoautod, kus olid kohvrid meie instrumentide ja nootidega, ei suutnud sinna õigeks ajaks jõuda, seega me pidime laenutama instrumendid, printima uued noodid ja ostma ka uued riided.
#000008
Seal oli täielik kaos, aga see oli üks paremaid kontserte sellel ringreisil ja võib-olla üldse ERSO ajaloos. See tekitas olukorra, kus me pidime kõik kokku tulema, käest kinni võtma ja koos ühe fantastilise asja läbi viima.
#000009
Ma saan võrrelda seda ka koroonaga, sest see näitab inimkonnale laiemalt, et inimesed tulevad kokku. Sa leiad nendest inimestest, kelle kohta sa arvasid, et nad töötavad sinu vastu, et te olete hoopis kõige paremad sõbrad. See näitab inimeste kõige parimaid külgi.
#000010
Aasta säravaimad tähed Autor/allikas: Kairit Leibold/ERR
#000012
Sa oled Hanna-Liisi juba juttu sisse toonud, ta on sinu kallis kaasa ja teil on ka väike tütar Elsa. Kas see, et sa oled tegelikult Eestis tagasi, on nende teene? Sa sündisid küll Eestis, aga esimese klassi poisina sinu pere emigreerus Ameerikasse, seal sa käisid oma ülikoolid ja kõik ning tulid alles mõned ajad tagasi Eestisse. On see armastus, mis sind tagasi tõi?
#000013
Kodumaa läbi armastuse! Keegi ütles mulle hiljuti, et kui sul on hinges harmoonia, siis kõik läheb hästi ning Hanna-Liis tekitas minu hinges seda harmooniat. Seetõttu ma olengi siin tagasi.
#000014
Kui ta ei oleks eestlanna olnud ja meil ei oleks seda last tulnud, kes on kõige geniaalsem asi üldse maailmas, siis ma ei oleks Eestis. Aga kuna ma olen oma kodumaal ja siin linnas, kus ma olen sündinud, siis arvan, et nii asjad peakski olema.
#000015
Elud ei ole alati väga lihtsad. Kas õnnelikku perekonnaelu ja väga edukat karjääri on võimalik ühendada?
#000016
Minu arust on, aga väga paljud inimesed ei viitsi sellega tegeleda. Mina varem ei viitsinud sellega tegeleda, mistõttu ma olen kaks korda lahku läinud.
#000017
Just koroona-aasta ajal olen tundnud, et ma olen pidanud minema oma mugavustsoonist välja, olen seetõttu olnud ka palju innovatiivsem ja loomingulisem. Olen tegelenud sellega, mida on mul raskem saavutada, aga mis mulle meeldib ja mis hoiab mind rohkem kodus oma perega.
#000019
Sa oled Eesti päritolu, aga maailmas väga hinnatud. Missugune muusika Eestist jõuab maailma? Milline pilt sealt väljast üldse paistab?
#000020
Siiamaani on Eesti muusika tunnustatud Arvo Pärdina, see on fakt. Mitte seepärast, et ta on klassikaline helilooja, vaid Jonny Greenwood Radioheadist austab teda, Björk jumaldab teda ja kõik konservatiivid armastavad teda just seetõttu, et ta ei kirjuta muusikat mingi grupi jaoks, vaid iseenda harmoonia tekitamiseks. See on see võlu, miks Veljo Tormis ja Arvo Pärt on tekitanud mingi müsteeriumi, mis koht on see Eesti.
#000021
Üks minu lemmikuid ja üle maailma ühe kuulsamaks saavaid artiste on Noep, sest tema teab täpselt, kuidas rahvusvahelist vibe'i teha väga eestilikuks.
#000022
Sa ütled, et Eestist on muusikutel võimalik minna maailma ja kõnetada inimesi?
#000023
Ma mäletan, et ükskord tulid inimesed maailmast minuga koos siia esinema ja Kadri Voorand, Elina Netšajeva ja Mick Pedaja astusid kordamööda lavale. Pärast seda inimesed ütlesid, et kuule, me tuleme New Yorgist siia esinema, ise arvame küll, et oleme jube head muusikud, aga nüüd vaatame, et eestlased, kellest me pole mitte midagi kuulnud, on meist veel paremad.
#000025
Ma tean, et sa oled juba uue aasta esimesel päeval tööl, sest suur uusaastakontsert, mis ka ETV eetrisse jõuab 1. jaanuari õhtul, toimub just sinu eestvedamisel.
#000026
See on niisugune kontsert, mis pidi algul olema minu isa dirigeeritud, kus meie perekonnaga oleksime osalenud ja aidanud teda. See oli üldiselt väga hea idee, aga see ei saa toimuda, sest ta on Ameerikas ja Paavo ei saa ka siia tulla, sest ta on Inglismaal. Leidlikud inimesed leiavad aga ikka võimaluse midagi teha.
#000027
Kristjan, mida sa soovid iseendale ja meile kõigile teistele uueks aastaks?
#000028
Õnn, helgus ja lahkus, kust see tuleb üldse? See ei tule sellest, et me mõtleme ja mingeid skeeme tekitame, vaid sellest, et me usaldame iseennast ja seda inimest, kes võib-olla petab meid. Aga las ta petab! Anna talle seda usaldust, sest kui tema elab selle petmise läbi, siis vaatab, et võib-olla ma poleks pidanud teda petma, sest ta on jube aus.
#000029
Elina Nechayeva: vahel laulan isegi jooksulindil, et võhma paremaks saada
#000030
Kristjan Järvi erakorralisest uusaastakontserdist: peaksime kõik looma omaenda rada
#000032
Henrik Kalmet: näitlejatel ja teatril ei ole praegu kõige raskem
#000034
Aigar Vaigu: inimkond pole kriisi ajal kunagi paremini elanud
#000035
Sveta Grigorjeva: mulle tundub, et tänases Eestis peab valima poole
#000036
Annika Kiidron: peaksime püüdma maailma moe käest päästa
#000038
Raske haigusega võitlev Jaak Johanson: tahaks ennast veel lauljana pildile tuua
#000039
Elma Killing teenetemärgist: rahvatantsu õpetamine on hinnatud töö
#000041
Paavo Piik: teatrid on kultuuriministeeriumi suhtes jõupositsioonil
#000042
Kinoteater annab oma tegevustoetusest 10 000 eurot EKKM-ile
#000045
Teenetemärgi pälvinud filmiprodutsent Kalev Tamm: selleks ma küll valmis ei olnud
#000046
Anne Ruussaar: muuseumitöötajad pole ühiskonnas enamasti kõige nähtavamal kohal
#000047
Jaak Lõhmus teenetemärgist: ega selle nimel tööd ei tehta, aga see on tore tunnustus
#000048
Külliki Saldre teenetemärgist: olen sellest uudisest isegi veidi juhmistunud
#000049
Presidendilt saavad teenetemärgi ka kümned kultuuritegelased
#000052
Mirtel Pohla: ma räägin laval alati iseendast
#000053
"Eeva" jõudis esimese Eesti filmina Berlinale lühifilmide võistlusprogrammi
#000054
Tiit Aleksejev: ei saa öelda, et eesti kirjandus oleks kuidagi kehvemaks muutunud
#000055
Edetabel. Aasta parimad albumid 2022
#000061
Aasta parimad albumid 2022. Isiklikud edetabelid
#000062
Ülevaade. Aasta parimad lood 2022
#000063
Galerii: Vanemuine saatis aasta ära traditsioonilise aastalõpuballiga
#000068
Galerii: Riho Sibula ärasaatmine Jaani kirikus
#000069